
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă

	      
	Nr. 30/10/26.02.2009 


AVIZ

asupra propunerii legislative de modificare a Legii nr. 114/2007, modificată prin Legea nr. 69/2008 privind sprijinul financiar acordat de statul român Schitului românesc “Prodromu” de la Muntele Athos, Grecia

În conformitate cu prevederile art. 95 din Regulamentul Camerei Deputaţilor, republicat, Comisia pentru cultură, arte, mijloace de informare în masă a fost sesizată spre dezbatere şi avizare cu propunerea legislativă de modificare a Legii nr. 114/2007, modificată prin Legea nr. 69/2008 privind sprijinul financiar acordat de statul român Schitului românesc “Prodromu” de la Muntele Athos, Grecia, transmisă cu adresa Pl.-x nr. 74 din 11 februarie 2009.

Senatul a respins această propunere legislativă în şedinţa din 4 februarie 2009, în calitate de primă Cameră sesizată.


Sub raport de conţinutul său propunerea legislativă este de competenţa decizională a  Camerei Deputaţilor.
Potrivit prevederilor art. 61 din Regulamentul Camerei Deputaţilor, Comisia a dezbătut propunerea legislativă mai sus menţionată, în şedinţa din 25 februarie 2009.
Membrii Comisei au analizat iniţiativa legislativă, ţinând cont de avizul favorabil al Consiliului Legislativ nr. 871/23.07.2008. 
Iniţiativa legislativă are ca obiect de reglementare modificarea art. 2 din Legea nr. 114/2007 privind sprijinul financiar acordat de statul român Schitului românesc “Prodromu” de la Muntele Athos, în sensul majorării cuantumului anual al sprijinului financiar de la echivalentul în lei al sumei de 250.000 euro, la 500.000 euro. În urma dezbaterilor membrii Comisiei au hotărât cu unanimitate de voturi avizarea negativă a propunerii legislative, întrucât solicitarea de majorare a sumei este exagerată. În prezent legea în vigoare produce efecte, Schitul românesc Prodromu, de la muntele Athos, Grecia, primind prin Legea bugetului de stat pe anul 2009 o sumă majorată faţă de anii precedenţi..
Sub raport de obiectul şi conţinutul său propunerea legislativă face parte din categoria legilor ordinare.

PREŞEDINTE,

Raluca  TURCAN
